**Délegyháza Község Önkormányzat Tárgy: Beszámoló az egészségügyi alapellátásról**

**Polgármester**

2337 Délegyháza Árpád út 8.

Tisztelt Polgármester Úr!

A fogászati rendelőben 2013-ban megjelent 2092 beteg. Ezen a beteganyagon 6388 beavatkozás történt.

Munkánk nagy részét a fogmegtartó kezelés teszi ki. 1069 fogtömést, 322 gyökértömést és csak 339 foghúzást végeztünk. Tejfogakon 37 esetben történt beavatkozás. A fogpótlások száma kevés, a 62 év feletti lakosság körében csak 15 fogsor készült. Szűrővizsgálaton 668 fő jelent meg, ebből 213 gyermekkorú, 20 terhes, akik közül egy 18 év alatti.

Sajnálatos, hogy a betegek indíttatását az ellátás igénybevételére legtöbbször még mindig a fájdalomtűrő képességük határozza meg. Az iskolásokat a 2012-13-as tanévben csak egyszer sikerült megszűrni. Tekintettel a 10 hónapos tanévre és a 6 hónapos limitre, amit az OEP megszabott, kifutottunk az időből. Így a szeptembertől kezdődő időszakban bevezettük, hogy egy napon két osztály jön, köszönhetően az iskola kiváló együttműködésének és szervezésének. A tapasztalat azt mutatja, hogy a szülők csak ritkán hozzák vissza gyermeküket a felszólítás ellenére.

Az OEP eszközfinanszírozási támogatásából szereztem be az számítógépes hardvereket és szoftvereket, valamint egy új turbinát. Nyáron a fogászat felszereltsége klíma berendezéssel bővült, ismételten köszönjük az Önkormányzatnak. Nagy segítség volt a vízfogyasztás almérők beszerelése is.

Délegyháza, 2014. január 13. Tisztelettel, \_\_\_\_\_\_\_\_\_\_\_\_\_\_\_\_\_\_\_

Dr. Lévai Anikó

fogszakorvos